شەفەق نیوز/ ئاماریگ لە ساندێکای پزشکەیل عراق ئمڕو چوارشەممە، ئاشکرای تویشهاتن ٣٢٤ پزشک لە ژن وپیاو وە ڤایڕۆس کۆڕۆنا کرد، ك دوو مردگیش هاناویان، لەوەخت بڵاوبوین پەتاگە.سەندێکاگە ئی ئامارە لە بەیاننامەیگ راگه‌یان ک گشت پارێزگاگان عراق گریدەو بیجگە هەرێم کوردستان، ک گشت ژمارە ی پزشکەیل تویشهاتگ رەسیە ٣٢٤ ودوو مردگ هاناویان.وتیش ک ٣٨،٨ لەسەد لە تویشهاتیەگان پزشکەیل ژنن، واتە ١٢٤ تویشهاتگ، لەوەختیگ تویشهاتن ە پزشکەیل پیاو رەسیە ٢٠٠ كه‌س، واتە وەرێژەی ٦١،٢ لەسەد.سەندێکاگە هەمیش وت؛ زیاترین پارێزگا لە هەژمار تویشهاتنەگان خوەی بەغدادە وە ١٧٠ كه‌س، ئیجا بەسرە وە ٣٧ كه‌س و له‌ شوونی کەربەلا ٢٧ كه‌س .
